open-index/open-wikipedia-markdown huggingface dataset:
Carlos Zárate

**Carlos Zárate Serna**, *"El Cañas"*, (s. 23. toukokuuta 1951 Tepitossa, liittovaltion alueella, Meksikossa) on meksikolainen entinen kääpiösarjan nyrkkeilijä. Hänen uransa parhaat vuodet ajoittuivat 1970-luvulle, jolloin hän oli painoluokassaan maailman huipulla.

Amatööriurallaan Zárate otteli 33 ottelua, joista voitti kaikki, 30 tyrmäyksellä. Vuonna 1970 alkaneella ammattilaisurallaan hän otteli 65 ottelua, joista voitti 61 (58 tyrmäyksellä) ja hävisi neljä. 23 ensimmäisessä ammattilaisottelussaan hän voitti vastustajansa tyrmäyksellä ennen kuin 30. tammikuuta 1974 voitti Victor Ramirezin pisteillä. Tämän jälkeen hän jälleen tyrmäsi kaikki vastustajansa ennen vuotta 1978. Vuonna 1976 hän voitti WBC-liiton kääpiösarjan maailmanmestaruusottelussa Rodolfo Martinezin tyrmäyksellä yhdeksännessä erässä. Hän puolusti mestaruuttaan tyrmäyksillä Paul Ferreria, Waruinge Nakayama ja Fernando Cabanelaa vastaan.

23. huhtikuuta vuonna 1977 Zárate kohtasi Inglewoodissa, Kaliforniassa WBA-liiton maailmanmestarin, maanmiehensä Alfonso Zamoran, jonka tilasto ennen ottelua oli 29-0 29:llä tyrmäyksellä. Neljännessä erässä Zamora kävi lattiassa kolmesti ennen kuin hänen isänsä heitti pyyhkeen kehään. Zárate julistettiin kiistattomaksi maailmanmestariksi, mutta vain epävirallisesti, kun kumpikaan liitto ei suostunut tunnustamaan ottelua. *[[The Ring|Ring Magazine]]* -lehti valitsi Záraten vuoden nyrkkeilijäksi.

Zárate puolusti WBC-liiton kääpiösarjan mestaruuttaan menestyksekkäästi Danilo Batistaa, Juan Francisco Rodriguezia, Alberto Davilaa, Andres Hernandezia ja Emilio Hernandezia vastaan. 28. lokakuuta 1978 hän otteli WBC-liiton ylemmän kääpiösarjan mestaruudesta Wilfredo Gomezia vastaan, mutta hävisi teknisellä tyrmäyksellä viidennessä erässä.

Zárate palasi tappionsa jälkeen takaisin kääpiösarjaan, missä hän menestyksekkäästi puolusti mestaruuttaan Mensah Kpalongoa vastaan. 3. kesäkuuta 1979 hän puolusti mestaruuttaan Lupe Pintoria vastaan. Pintor kävi neljännessä erässä lattiassa, mutta Zárate lopulta hävisi kamppailun pistein 142-143, 142-143, 145-133.

Pintorille kärsityn tappion jälkeen Zárate lopetti uransa, mutta palasi takaisin vuonna 1986. Hän voitti 12 peräkkäistä ottelua ennen tappiotaan WBC:n ylemmän kääpiösarjan mestaruusottelussa Jeff Fenechille 16. lokakuuta 1987. 29. helmikuuta 1988 hän otteli samasta tittelistä vielä Daniel Zaragozaa vastaan, mutta hävisi jälleen ja lopetti uransa lopullisesti.

Vuonna 1994 Zarate valittiin nyrkkeilyn Hall of Fameen.

## Aiheesta muualla
* Carlos Záraten ammattilaistilastot 
* http://www.ibhof.com/zarate.htm
Pierre Laigle

**Pierre Laigle** (s. 2. syyskuuta 1970, Auchel, Ranska) on ranskalainen jalkapalloilija. Hän aloitti RC Lensissä, nyt pelaa Saint-Priestissä. Hän on edustanut myös mm. Lyonia, U.C. Sampdoria ja Montpellier HSCta. Laigle on keskikenttäpelaaja. 

## Lähteet
Sami Ylihärsilä

**Sami Jussi Petri Ylihärsilä** (s. 14. kesäkuuta 1975 Lapua) on suomalainen entinen keski- ja kestävyysmatkojen juoksija.

Ylihärsilä voitti 1&nbsp;500 metrin juoksun Suomen mestaruuden Tampereella vuonna 1996 ajalla 3.47,51 .

Seuratasolla Ylihärsilä edusti Lapuan Virkiää ja  Lahden Ahkeraa.

## Lähteet
Baikalinhylje

**Baikalinhylje** (*Pusa sibirica*, aik. *Phoca sibirica*) eli ”Baikalin norppa” on hyljelaji, joka elää ainoastaan Siperian Baikaljärvessä Venäjällä. Kanta on elinvoimainen, sen kooksi arvioidaan 80&nbsp;000–100&nbsp;000 yksilöä.

Baikalinhylkeet painavat keskimäärin 50 kilogrammaa, enimmillään 150 kiloa. Pituutta on yleensä 1,8 metriä. Ravintona ovat pääasiassa kalat. Poikasia syntyy yleensä yksi, joskus kaksi. Sukellusaika on yleensä 20–25 minuuttia, mutta enimmillään 45–60 minuuttia.

Baikalinhylje on saimaannorpan lisäksi toinen hyljelaji, jota esiintyy pelkästään makeassa vedessä. Myös laatokannorppa elää makeassa vedessä, mutta se ei ole oma lajinsa vaan norpan alalaji.

## Lähteet
Sami Valtonen

**Sami Juhani Valtonen** (s. 24. huhtikuuta 1975 Lahti) on suomalainen keskimatkojen juoksija ja maastojuoksija. 

Valtonen voitti 1&nbsp;500 metrin juoksun Suomen mestaruuden Lappeenrannassa vuonna 1997 ajalla 3.43,43 . Matkan SM-hopeaa Valtonen on voittanut 1996 ja 1999 sekä pronssia 2002. Hallissa Valtonen on voittanut 1&nbsp;500 metrillä hopeaa 2000 ja pronssia 2002 sekä 3&nbsp;000 metrillä hopeaa 2000. Maastojuoksun SM-kilpailuissa henkilökohtaisella matkalla Valtonen on ollut parhaimmillaan toinen (lyhyt matka vuonna 2000).

Seuratasolla Valtonen on edustanut Herralan Hukkia, Turun Tovereita, Turun Weikkoja ja Teivo Stayersia.

## Lähteet
Matheran

**Matheran** () on vuoristolomakylä Maharashtran osavaltiossa Intiassa. Vuonna 2001 kylän väkiluku oli 5&nbsp;139.

Matheran sijaitsee Länsi-Ghatien vuoristossa Intian länsirannikolla noin 800 metrin korkeudella meren pinnasta. Matkaa Mumbaihin on noin 110 kilometriä ja Puneen noin 120 kilometriä. Kaupunki on brittien luoma lomakohde, jonne paettiin Bombayn kuumia kesäkuukausia, ja se on edelleen hyvin suosittu kaupunkilaisten lomakohde. Tänne luonnonkauniin metsäisen ”pöytävuoren” huipulle pääsee vain pienen kapearaiteisen junan avulla. Öisin voi nähdä myös Mumbain valot.

Useat kaupungin rakennuksista ovat brittien aikakaudelta, muun muassa vanha kirjasto ja kirkko sekä useat hotelleista. Asukkaita on n. 5&nbsp;000, ja pääasiallinen toimeentulo on turismi. Useat heistä ovat käsivoimin vedettävien rikšojen kuljettajia.

Matheran on Intian ympäristöministeriön päätöksellä (2006) saanut luontoarvoilleen virallisen statuksen (*ecosensitive region*). Kaupungin metsiköissä asustelee mm. laajat marakattiyhteisöt, ja alueen kasvi- ja perhoslajit ovat osin hyvin harvinaisista lajeista koostuvia. Alueen tiikerit metsästettiin sukupuuttoon brittien aikana, mutta useissa hotelleissa on edelleen runsaasti intiantiikerin metsästykseen liittyvää aineistoa esillä.

Matheran kupeessa, vuoren rinteiden viidakossa, elää eristäytynyttä elämää myös luontaiskansoihin kuuluvia heimoja, jotka elävät pääasiassa keräilytaloutta mutta näyttäytyvät välillä myös turistikaupungin liepeillä.

Useat valtionpäämiehet ovat lomailleet alueella (mm. Yhdysvaltain presidenttejä), ja paikalliset hotellit pitävät näyttävästi esillä hotelleissaan vieraillen valtionpäämiesten kuvia.

## Lähteet

## Aiheesta muualla

*http://deepabhi.tripod.com/matheran.html
*http://www.intian.fi/html/junat/vuoristojunat.html
Rooman sopimus

**Rooman sopimus** ( ja ) loi Euroopan talousyhteisön. Sopimus allekirjoitettiin Roomassa 25. maaliskuuta 1957.

Sopimuksen allekirjoittajamaat olivat:
*Saksan liittotasavalta
*Belgia
*Ranska
*Italia
*Luxemburg
*Alankomaat

Rooman sopimus oli tavallaan looginen jatkumo samojen kuuden allekirjoittajamaan vuonna 1951 allekirjoittamalle ns. Pariisin sopimukselle, jolla luotiin Euroopan hiili- ja teräsyhteisö. Tästä yhteistyöstä saadut kokemukset olivat kannustavia ja rohkaisivat rakentamaan vielä pidemmälle menevää eurooppalaista yhteistyötä.

Sopimuksesta oli käyty pitkiä neuvotteluja Val Duchessen linnassa Brysselissä. Sen keskeinen sisältö oli Euroopan talousyhteisön (ransk. Communauté économique européenne (CEE) ja engl. European Economic Community (EEC)) perustaminen. Sopimus astui voimaan 1. tammikuuta 1958.

Kun puhutaan monikkomuodossa Rooman sopimuksista, niin edellisen Euroopan vapaakauppasopimuksen lisäksi tarkoitetaan saman aikaan allekirjoitettua Euroopan atomienergiasopimusta (Euratom) (Communauté Européenne de l'Énergie Atomique (CEEA)).

Myöhemmin Euroopan talousyhteisö, Euroopan hiili- ja teräsyhteisö sekä Euroopan atomienergiayhteisö ovat kokeneet monia uudistavia sopimuksia ja muodostunut Euroopan yhteisöiksi.

Keskeisimmät yhteistyötä syventävät sopimukset ovat olleet:

* *[[Euroopan yhtenäisasiakirja]]* (1986, voimaan 1987),
* *[[Sopimus Euroopan unionista]]* (1992, voimaan 1993), kutsutaan usein nimellä *[[Maastrichtin sopimus]]*, jolla luotiin Euroopan yhteisöistä poliittinen unioni, Euroopan unioni, 
* *[[Amsterdamin sopimus]]* Euroopan unionista tehdyn sopimuksen, Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta (1997, voimaan 1999), kutsutaan usein nimellä Amsterdamin sopimus,
* *[[Nizzan sopimus]]* Euroopan unionista tehdyn sopimuksen sekä Euroopan yhteisöjen perustamissopimusten ja niihin liittyvien tiettyjen asiakirjojen muuttamisesta (voimaan 1. helmikuuta  2003), kutsutaan nimellä Nizzan sopimus,
* *[[Lissabonin sopimus]]*  voimaan 1. joulukuuta 2009

Lissabonin sopimuksen tultua voimaan 2009 Euroopan yhteisö ei ollut enää laillisesti erillinen Euroopan unionista ja Rooman sopimuksen virallinen nimi muutettiin  **Euroopan unionin toiminnasta tehdyksi sopimukseksi**.

## Juhlakolikko
Vuonna 2007 sopimuksen allekirjoittamisesta tuli kuluneeksi 50 vuotta. Tämän kunniaksi euromaat julkaisivat yhteisen kahden euron erikoisrahan.

## Lähteet
Donat Acklin

**Donat Acklin** (s. 6. kesäkuuta 1965) on sveitsiläinen rattikelkkailija. Hän edusti Sveitsiä olympialaisissa 1992 ja 1994, joissa hän voitti neljä mitalia: kaksi kultaista kaksimiehisten luokassa (1992, 1994), nelimiehisten luokassa yhden hopean (1994) sekä yhden pronssin (1992). Guido Acklin, vuoden 1994 olympiahopeamitalisti samasta lajista, on Donat Acklinin veli. Debyyttikilpailussaan Calgaryssa 1988 Acklin sijoittui neljänneksi kaksimiehisten luokassa.

## Lähteet
Thane

**Thane** (), aikaisemmin **Tana** tai **Thana**, on kaupunki Intian länsirannikolla, Maharashtran osavaltiossa. Kaupunki sijaitsee Thanajoen suistoalueella Salsettesaaren pohjoisosassa noin 30 km Mumbaista koilliseen. Thane on käytännössä kasvanut yhteen Mumbain kanssa.

Intian ensimmäinen rautatie avattiin Thanen ja Bombayn Victoria Terminuksen välille vuonna 1853.

Kaupunki ilmoittaa portaalillaan, täsmentämättä ajankohtaa,  pinta-alakseen 48,0 neliökilometriä ja väkiluvukseen 750&nbsp;000–800&nbsp;000 (käyttäen ilmaisua: "7,5–8 lakhia ja nousussa", lakh= 100 000). Intian vuoden 2011 väestönlaskennan mukaan kaupungin väkiluku oli kuitenkin 1&nbsp;841&nbsp;488.

Thanessa on Mumbain lailla paljon siirtoväestöä muista Intian osavaltiosta, mutta osavaltion virallinen kieli marathi on silti yleisin kieli kaupungissa. Thane oli aiemmin mainittu yhdeksi Intian kauneimmista kaupungeista (järvien Thana) mutta nykyisin se on tunnettu lähinnä laajoista teollisuusalueistaan.


Hiranandani Meadows Thane.jpg
Thanemunicipaltransportnewbus.jpg
Crowded Thane station on 31 Dec 2012 01.jpg|Thanen rautatieasema


## Lähteet

## Aiheesta muualla
Mirjam Tuominen

**Mirjam Tuominen** -nimisiä henkilöitä ovat:

* Mirjam Tuominen (1913–1967), suomenruotsalainen kirjailija 
* Mirjam Vire-Tuominen (1919–2011), suomalainen poliitikko (SKDL)
Yleisurheilun maailmanmestaruuskilpailut 1980

**Vuoden [[1980]] [[Yleisurheilun maailmanmestaruuskilpailut|yleisurheilun MM-kilpailut]]** järjestettiin Sittardissa Alankomaissa 14.–16. elokuuta 1980. Kisoissa järjestettiin naisten 3 000 metrin juoksu ja 400 metrin aitajuoksu, jotka eivät olleet saman vuoden Moskovan olympialaisten ohjelmassa.

## Mitalistit
### Naiset
Anders Rockas

**Anders Veli Pekka Rockas** (s. 7. lokakuuta 1977 Porvoo) on suomalainen keskimatkojen juoksija ja maastojuoksija.

Rockas voitti 1&nbsp;500 metrin juoksun Suomen mestaruuden Seinäjoella vuonna 1999 ajalla 3.50,40. Matkan SM-hopeaa hän on saavuttanut 2004 sekä pronssia 2001, 2003 ja 2005. Hallikisoista hänellä on SM-kultaa 2003 ja pronssia 2004 sekä 800 metrin hopea vuodelta 2003. Maastojuoksun SM-kisoissa Rockas on parhaimmillaan ollut kuudes lyhyellä radalla vuonna 2002.

Seuratasolla Rockas edustaa Turun Urheiluliittoa. Häntä valmensi aiemmin Ari Suhonen, nykyään Rockas vastaa omasta valmennuksestaan. 

## Lähteet
Yhtenäinen talousalue

**Yhtenäinen talousalue** *(Единое экономическое пространство*, *Jedinoje ekonomitšeskoje prostranstvo*, lyhenne *ЕЭП)* on kauppapoliittinen hanke Kazakstanin, Ukrainan, Valko-Venäjän ja Venäjän kesken. Ukrainaa lukuun ottamatta muut maat ovat valmiita allekirjoittamaan järjestelyyn liittyvät 38 sopimusta.

Ukraina on valmis allekirjoittamaan vain 11 sopimusta ja odottamaan WTO-jäsenyyttä, minkä jälkeen muihin sopimuksiin olisi mahdollista palata.

Ukrainan entisen pääministerin Juri Jehanurovin mukaan vapaakauppa-alueen muodostaminen on Ukrainalle mahdollista, mutta muut osat pitäisi siirtää tulevaisuuteen. 

Ukrainan osalta sopimuksiin liittyy kysymys integraatiosta Euroopan unioniin, koska Euroopan unionin ja toisaalta yhtenäisen talousalueen välisen kauppapolitiikan yhteen sovittaminen ilman EU:n ja Venäjän välistä kauppapoliittista yhteistyötä voi osoittautua hankalaksi.

Samaa ЕЭП-lyhennettä käytetään myös Euroopan talousalueesta (ETA).

## Katso myös
*Euraasian talousyhteisö
*Euraasian talousunioni

## Aiheesta muualla

* Artikkelikokoelma yhtenäisestä talousalueesta - *[[Rossijskaja gazeta]]*
Punainen kitara

**Punainen kitara** on suomalaisen laulajan Seppo Tammilehdon studioalbumi. Se julkaistiin 1994. albumi on äänitetty Mercavox-Studiossa Kangasalla ja äänittäjänä oli Tapani Puranen.

## Kappaleet

* *Punainen kitara* - 3.33
* *Vaaksa vaaraa vain* - 3.02
* *Et luoksein tulla saa* - 3.01
* *Olen lyönnissä taas* - 3.27
* *Sotilaat, kansat, maat* - 3.02
* *Ei sanaakaan* - 2.56
* *Kadun toisella puolella* - 2.47
* *Tuliset luut* - 2.52
* *Menee mikä menee* - 3.06
* *Mestarit ovat Helsingissä* - 3.04
* *Kyynel putosi* - 2.43
* *Ei kauempaa* - 4.40

## Soittajat
* Tapani Puranen, koskettimet
* Masi Luoma, harmonikka
* Jukka Kittilä, soolokitara
* Jukka Hänninen, saksofonit
* Pentti Hänninen, bassokitara
* Kari Siukonen, percussion
* Seppo Tammilehto, rummut, kitara, taustalaulut
* Kata Laurikainen, taustalaulut
* Heikki Markkula, kitara
Mikrolisäys

**Mikrolisäys** tarkoittaa kasvien suvutonta lisäämistä eli kloonaamista solukkoviljelymenetelmien avulla. Mikrolisättäessä kasvia siitä irrotetaan solukkoa tai kasvupiste, joka siirretään kasvamaan steriilille ravintoalustalle, jossa siitä muodostuu uusi kasvi. Mikrolisäyksessä käytetään usein apuna kasvihormoneja, kuten auksiinia ja sytokiniiniä.

## Esimerkki mikrolisäyksen kulusta
Mikrolisättävästä kasvista irrotetaan haluttua solukkoa tai kasvupisteitä ja siirretään ne kasvamaan joko ravintoliuokseen tai kiinteälle ravintoalustalle. Irrotettu kasvupiste alkaa muodostaa yleensä versoa, mutta irrotettu solukko ryhtyy tuottamaan kallusta erilaistuneiden solujen sijaan. 

Kasvupisteen tuottama verso siirretään yleensä suoraan juurrutusalustalle, joka sisältää auksiinia, ja juurten muodostuttua se istutetaan multaan. Solukosta muodostunut kallus voidaan jakaa pienempiin osiin ja siirtää edelleen ravintoliuokseen tai -alustalle ja siten lisätä kalluksen määrää. Kun kallusta on tuotettu tarpeeksi, siirretään kalluspaloja versotusalustoille, jotka sisältävät sytokiniiniä ja joissa kallus alkaa tuottaa pieniä versoja. Versojen ollessa noin senttimetrin korkuisia ne leikataan irti kalluksesta ja siirretään juurrutusalustalle, jossa niihin muodostuu juuret. Juurten ollessa sopivan mittaisia voidaan tuotetut versot istuttaa multaan.

## Mikrolisättäviä lajeja
Mikrolisäys on taloudellisesti merkittävä tapa tuottaa uusia taimia monilla kasvilajeilla, joiden siementuotanto on heikkoa tai olematonta, kuten banaanilla. Muita yleisesti mikrolisättäviä lajeja ovat mm. avokado, sitrushedelmät, ananas, peruna, mansikka, viiniköynnös, vadelma, herukat sekä puut kuten lehmukset.

## Lähteet

## Aiheesta muualla

* 
*
Rossijskaja gazeta

**Rossijskaja gazeta** (, ) on Venäjän federaation perustama ja omistama yhteiskunnallis-poliittinen ja yleisvenäläinen sanomalehti, jonka toimituksellinen linja heijastelee Venäjän hallituksen piirissä vallitsevia mielipiteitä. Venäjän presidentti muokkasi sanomalehden toimituksen kokoonpanoa esimerkiksi 9. joulukuuta 2013 annetulla asetuksella yhdistämällä siihen Rodina-lehden toimituksen.

Uutislehden lisäksi lehdellä on myös Venäjän federaation virallisen lehden asema perustuslain, liittovaltiolakien ja valtiopäivälaitoksen päätösten julkaisemisen määrittelevän lain 4. pykälän perusteella. Suomessa vastaava tehtävä on annettu Viralliselle lehdelle.

Lehteä painetaan 32 paikassa Venäjällä. Sillä on 14 paikallisedustustoa ja 38 toimitusta tai kirjeenvaihtajapaikkaa Venäjällä ja ulkomailla.

Lehti on alkanut ilmestyä 11. marraskuuta 1990, ja sitä painetaan broadsheet-koossa (A2).

## Lähteet

## Aiheesta muualla
*Rossijskaja gazeta 
*Rossijskaja gazetan Suomea koskevat artikkelit 
*Esittely
Kim Bergdahl

**Kim Peter Bergdahl** (s. 5. maaliskuuta 1978 Kokkola) on suomalainen entinen yleisurheilija. Hän menestyi parhaiten estejuoksijana, mutta kilpaili myös keski- ja kestävyysmatkoilla sekä maastojuoksussa.

Bergdahl on voittanut Suomen mestaruuden 3&nbsp;000 metrin estejuoksussa 2000, 2001, 2002 ja 2004 sekä 1&nbsp;500 metrin juoksussa 2002. Esteissä hopeaa hänellä on vuosilta 2003 ja 2005 sekä pronssia maastojuoksun lyhyen radan kilpailusta 2002. Bergdahl oli mukana 3&nbsp;000 metrin esteissä Münchenin EM-kisoissa 2002.

Bergdahlin ennätys 3&nbsp;000 metrin esteissä on Tukholmassa Dn-galassa vuonna 2002 juostu 8.30,02. Seuratasolla hän edusti Gamlakarleby Idrottsföreningia. 

## Lähteet
Merirosvoradio

**Merirosvoradio** voi tarkoittaa:

* merirosvo- eli piraattiradio, ilman toimilupaa toimiva radioasema
* *[[Merirosvoradio (elokuva)|Merirosvoradio]]*, Richard Curtisin vuoden 2009 elokuva
* *[[Merirosvoradio (televisiosarja)|Merirosvoradio]]*, suomalainen komediasarja 1970-luvulta.
Tony Zale

**Tony Zale**, oikealta nimeltään **Anthony Florian Zaleski**, ”Man of Steel”, (29. toukokuuta 1913 – 20. maaliskuuta 1997) oli yhdysvaltalainen nyrkkeilijä. Zalen nyrkkeilyuran parhaat vuodet ajoittuivat 1940-luvulle, jolloin hän oli maailman huipulla ja voitti kahdesti keskisarjan maailmanmestaruuden. Ammattilaisurallaan hän otteli 87 ottelua, joista voitti 67 (tyrmäyksellä 44), hävisi 18 ja kaksi päättyi ratkaisemattomaan.

## Nyrkkeilyura
Zale syntyi Garyssä, Indianassa. Hän työskenteli nuoruudessaan kotikaupunkinsa terästehtaalla ennen kuin ryhtyi ammattilaiseksi vuonna 1934. Terästehtaalla vietetystä ajasta Zale sai myös "Man of Steel" kutsumanimen. Tammikuussa 1940 hän otteli NBA-liiton keskisarjan maailmanmestaria Al Hostakia vastaan, mutta ottelussa ei ollut panoksena titteliä. Zale voitti kamppailun ja pääsi samana kesänä ottelemaan uudelleen Hostakia vastaan, tällä kertaa mestaruudesta. Ottelussa Zale tyrmäsi Hostakin 13. erässä ja voitti mestaruuden. Zale otteli samana vuonna vielä lukuisia muita otteluita ja puolusti seuraavana vuonna mestaruuttaan Steve Mamakosia ja Hostakia vastaan.  Vuoden 1941 marraskuussa hän voitti Georgie Abramsin ja sai tämän ansiosta mestaruudelleen kiistattoman tunnustuksen. Seuraavassa ottelussaan helmikuussa 1942 hän hävisi ei-titteliottelussa Billy Connille. Tämän jälkeen hän lähti  Yhdysvaltain laivastoon, missä palveli toisen maailmansodan loppuun saakka. 

Sodan loputtua 33-vuotias Zale oli yhä yleisesti tunnustettu maailmanmestari. Syyskuussa 1946 hän puolusti mestaruuttaan ensimmäisen kerran Rocky Grazianoa vastaan. Kumpikin ottelija kävi lattiassa kahden ensimmäisen erän aikana ja keskivaiheilla Graziano vaikutti hallitsevan tapahtumia, mutta kuudennessa erässä Zale yllättäen tyrmäsi hänet. Voittonsa ansiosta Zale valittiin  muun muassa *[[The Ring|Ring Magazinen]]* ja amerikkalaisten nyrkkeilytoimittajien taholta vuoden nyrkkeilijäksi.

Graziano ja Zale kohtasivat uudelleen 26. heinäkuuta 1947. Tällä kertaa Graziano voitti tyrmäyksellä kuudennessa erässä. Miesten kolmannessa kohtaamisessa 10. kesäkuuta 1948 Zale tyrmäsi Grazianon jo kolmannessa erässä ja otti mestaruuden takaisin itselleen. Kolmen kuukauden kuluttua Zale puolusti mestaruuttaan Marcel Cerdania vastaan ja hävisi teknisellä tyrmäyksellä viimeisessä erässä. Ottelun jälkeen hän lopetti uransa.

Zale valittiin nyrkkeilyn Hall of Fameen vuonna 1991.

## Kuolema
Zale kuoli 82 vuoden iässä Parkinsonin taudin seurauksena. Zalella oli myös imusolmukesyöpä.

## Viitteet

## Aiheesta muualla
* Zalen ammattilaistilastot BoxRec-tietokannassa
* IBHOF / Tony Zale
Simplicius

**Simplicius** voi tarkoittaa seuraavia henkilöitä:

* Simplicius, paavi
* Simplikios, uusplatonilainen filosofi
Yleisurheilun maailmanmestaruuskilpailut 1976

**Vuoden [[1976]] [[Yleisurheilun maailmanmestaruuskilpailut|yleisurheilun MM-kilpailut]]** järjestettiin Malmössä Ruotsissa 18. syyskuuta 1976. Kisojen ohjelmassa oli vain yksi laji; miesten 50 kilometrin kävely, joka ei ollut Montrealin olympiakisojen ohjelmassa.

## Mitalistit
### Miehet
Butaani

**Butaani** eli **n-butaani** (C4H10) on ilmaa raskaampi kaasu, jonka rakennekaava on (CH3CH2CH2CH3). Butaani on väritöntä, tulenarkaa ja helposti nesteytettävää kaasua. Se on suoraketjuinen alkaani, jonka moolimassa on 58,12&nbsp;g/mol, sulamispiste &minus;138,3&nbsp;°C, kiehumispiste &minus;0,5&nbsp;°C, leimahduspiste &minus;60&nbsp;°C, itsesyttymislämpötila 287&nbsp;°C ja CAS-numero 106-97-8. Butaani-nimitystä voidaan käyttää myös suoraketjuisen n-butaanin isomeeristä isobutaanista eli 2-metyylipropaanista (CH(CH3)3). 

Butaani muodostaa runsaassa hapessa palaessaan hiilidioksidia ja vesihöyryä:
:2 CH3CH2CH2CH3 + 13 O2 → 8 CO2 + 10 H2O
Kun happea on rajoitetusti, voi myös hiiltä (nokea) ja hiilimonoksidia muodostua.

Yhdiste erotetaan tislaamalla maaöljystä tai maakaasusta tai krakkaustuotteista.

Butaania käytetään nestekaasun muodossa polttoaineena esimerkiksi retkikeittimissä ja tupakansytyttimissä. Sitä käytetään myös krakkauksessa petrokemikaalien valmistusprosessissa tuotettaessa eteeniä, propeenia, butadieeniä ja isopropeenia.

Butaanin elintarvikkeiden E-koodi on E943a. Elintarvikkeissa butaania käytetään lähinnä pakkauskaasuna tai ponneaineena. Muita käyttökohteita ovat kaasuhellat ja kaasusytyttimet.

Butaani on yleistynyt päihteenä jonkin verran nuorten keskuudessa helpon saatavuuden vuoksi. Sen vaikutukset ovat muiden impattavien aineiden tavoin etanoliin verrattuna lyhytkestoisia, mutta alkavat nopeammin.

## Lähteet

## Aiheesta muualla

*
*Nestekaasun OVA-ohje 
* Food Component Database (FooDB): Butane 
* DrugBank: Butane 
* Kyoto Encyclopedia of Genes and Genomes (KEGG): Butane 
* The Comparative Toxicogenomics Database (CTD): Butane
Express Yourself

**Express Yourself** on yhdysvaltalaisen poplaulaja Madonnan toinen single albumilta Like a Prayer vuodelta 1989. Kappaleen sävelsivät ja tuottivat Madonna ja Stephen Bray ja viralliset remixit teki Shep Pettibone. Kappaleesta tuli suuri hitti, muttei yltänyt listamenestyksellä kuitenkaan edellisen singlen Like a Prayerin tasolle. *Express Yourself* sijoittui ensimmäiseksi Billboard Hot Dance/Club Party Chart-listalla, Billboard Hot Dance Music-listalla sekä Eurochart Hot 100-listalla. Suomessa single ylsi virallisen singlelistan sijalle 2.

Kappaleen musiikkivideolla Madonna aiheutti kaaoksen mediassa. Lähtökohtana oli Fritz Langin klassikkoelokuva Metropolis. Videolla Madonna on pukeutunut miehen asuun ja nuori työntekijä tapaa alastoman ja puolustuskyvyttömän Madonnan. Videon on ohjannut David Fincher.  

## Lähteet

## Aiheesta muualla
* Discogs
John Morton

**John Morton** voi tarkoittaa ainakin seuraavia henkilöitä:

* John Morton (n. 1420–1500), Canterburyn arkkipiispa
* John Morton (1724–1777), poliitikko, yksi Yhdysvaltain itsenäisyysjulistuksen allekirjoittajista
* John Morton (s. 1942), yhdysvaltalainen moottoriurheilija
* John Morton (s. 1947), yhdysvaltalainen näyttelijä
* John Morton (s. 1967), yhdysvaltalainen koripalloilija
* John Morton (s. 1954), yhdysvaltalainen säveltäjä
* John Morton, brittiläinen televisiokäsikirjoittaja ja -ohjaaja.
Ajopeli

**Ajopelit** ovat videopelejä, jossa pelaaja ajaa autoa, moottoripyörää, venettä tai muuta kulkuvälinettä. Usein kriteerinä on jonkin tietyn reitin (radan) suorittaminen mahdollisimman nopeasti tai kilpailun voittaminen muita pelaajia tai tekoälyä vastaan. 

Esimerkkejä:

* *[[Colin McRae Rally]]ssa* ajetaan rallin sääntöjen mukaan kelloa vastaan.
* *[[Gran Turismo (pelisarja)|Gran Turismo]]* -sarjan peleissä on tarkoitus ajaa rataa ympäri ja voittaa. Peleissä voi myös virittää autoa, jotta voittaisi helpommin, mutta joihinkin kisoihin on tehorajoitus. Pidemmissä *endurance*-kisoissa, jotka saattavat kestää jopa tunnin, renkaat voivat kulua, jolloin täytyy käydä varikolla.
* *[[Need for Speed]]* -peleissä on tarkoitus ajaa kisoja maanteillä ja kaupungeissa. Sarjan uudemmissa osissa autoja voi viritellä ja peliympäristö on vapaa, yhtenäinen alue.
* *[[Burnout (pelisarja)|Burnout]]*-peleissä on tarkoitus on esimerkiksi suorittaa tehtäviä, aiheuttaa mahdollisimman paljon vahinkoa ja ajaa rata läpi muita nopeammin.
* *[[FlatOut (pelisarja)|Flatout]]*-sarjan peleissä ajetaan romurallia.
* *[[Mario Kart]]issa* pelataan aina mikroautoilla ja kahdessa pelissä (*[[Mario Kart Wii]] ja [[Mario Kart 8]]*) mopoilla, ja yritetään ennen muita päästä maaliin.

## Historia
Atarin vuonna  julkaisema kolikkopeli *[[Gran Trak 10]]* on lajityypin ensimmäisiä pelejä. Myös Tomohiro Nishikadon *[[Speed Race]]* julkaistiin samana vuonna. Edeltävänä vuonna Atari julkaisi *[[Space Race (kolikkopeli)|Space Race]]* -kolikkopelin, jossa kaksi pelaajaa kilpailee avaruusaluksilla väistellen asteroideja.

Yū Suzukin *[[Out Run]]* (1986) voitti Golden Joystick Awards -palkinnon vuoden pelinä. Ensimmäinen *[[Test Drive (videopeli)|Test Drive]]* -sarjan peli julkaistiin vuonna 1987.

PlayStationille julkaistun *[[Gran Turismo (pelisarja)|Gran Turismo]]* -sarjan ensimmäistä osaa pidetään yhtenä aikansa realistisimmista ajopeleistä. Peli on myös konsolin parhaiten myynyt videopeli.

Ajopelien osa-alue on realismia tavoittelevat simulaatiopelit ja ajosimulaattorit.

## Tunnettuja pelejä
### Ralli
* Colin McRae Rally
* Richard Burns Rally
* World Rally Championship (pelisarja)

### Formula 1
* Formula 1 (videopelisarja)
* Geoff Crammond’s Grand Prix
* Grand Prix Legends

### Vakioautot
* GTR - FIA GT Racing Game
* GTR 2 - FIA GT Racing Game
* Race 07 - The Official WTCC Game

### Rata-autot
* Assetto Corsa
* Automobilista
* Forza
* Gran Turismo
* iRacing
* Project CARS
* RaceRoom Racing Experience
* rFactor
* rFactor 2

### Muut
* Burnout (pelisarja)
* FlatOut (pelisarja)
* Need for Speed
* Ridge Racer
* Test Drive
* Hill Climb Racing
* Euro Truck Simulator 2

## Lähteet

## Aiheesta muualla
Chalky Wright

**Albert "Chalky" Wright** (10. helmikuuta 1912 Durango, Meksiko – 12. elokuuta 1957 Los Angeles, Yhdysvallat) oli yhdysvaltalainen höyhensarjan nyrkkeilijä. 

Wright ryhtyi ammattilaiseksi vuonna 1928 vain kaksi viikkoa 16-vuotissyntymäpäivänsä jälkeen. Ammattilaisurallaan hän otteli 201 ottelua, joista voitti 145 (74 tyrmäyksellä), hävisi 39 ja 16 päättyi ratkaisemattomaan. Ensimmäisessä ottelussaan hän voitti Nilo Ballesin nelieräisessä kamppailussa. Ensimmäiset vuotensa Wright otteli pääasiassa eteläisessä Kaliforniassa. 1938 hän kohtasi tulevan välisarjan maailmanmestarin Henry Armstrongin, mutta hävisi. Seuraavassa ottelussaan itäisellä rannikolla hän voitti Al Reidin. 

Vuonna 1941 Wright voitti New Yorkissa tulevan maailmanmestarin Sal Bartolon, ja pääsi tämän seurauksena 139. ammattilaisottelussaan, 14 vuoden ammattilaisuran kokemuksella, iskemään ensimmäistä kertaa urallaan tittelistä, NYSAC:n höyhensarjan mestaruudesta Joey Archibaldia vastaan. Hän voitti ottelun tyrmäyksellä 11. erässä. Lähiaikoina hän voitti myös kovatasoiset Jose Peraltan ja entisen mestarin Leo Rodakin. 1942 hän tyrmäsi tulevan mestarin Richie Lemosin ja puolusti mestaruuttaan menestyksekkäästi Harry Jeffraa (tyrmäys 10. erässä) ja Lulu Constantinoa vastaan. Saman vuoden marraskuussa hän kuitenkin menetti mestaruutensa hävittyään Willie Pepille. Wright ja Pep kohtasivat mestaruusottelussa vielä vuonna 1944, mutta myös tällä kertaa Pep voitti tuomarien yksimielisellä päätöksellä. Wright saavutti urallaan vielä joitakin voittoja kovatasoisia vastustajia, kuten Phil Terranovaa, Jackie Wilsonia ja Johnny Brattonia vastaan. Hän lopetti uransa vuonna 1948 201 ammattilaisottelun jälkeen.

Wright kuoli tapaturmaisesti 45-vuotiaana vuonna 1957 liukastuttuaan kylpyammeessa.

## Aiheesta muualla
* Ammattilaisottelutilastot BoxRec-tietokannassa
* IBHOF / Chalky Wright
Bretagnenbassetti

**Bretagnenbassetti** () on kotimaansa ulkopuolella melko harvinainen ranskalainen ajokoira. Vuonna 2018 se oli Ranskassa 9. suosituin paikallinen rotu - listauksessa se on 10. suosituin, mutta tämä johtuu ainoastaan siitä, että virallinen listaus laskee myös madagaskarilaisen coton de tuléarin ranskalaiseksi roduksi.

## Ulkonäkö

Koira on muita basset-rotuja pienikokoisempi ajokoira: sen säkäkorkeus on 32–38&nbsp;cm. Se on jonkun verran korkeuttaan pidempi. Rodun kuono on melko pitkä ja korvat ohuehkot, riippuvat ja melko suuret. Kaula on lyhyt, häntä pitkä ja sirppimäinen. Koira on liikkeissään nopea ja ketterä.

Bretagnenbassetin turkki on karkea, tiivis ja melko lyhyt, väriltään kultaan vivahtava vehnänvärinen, tiilenpunertava tai kellanruskea. Turkki ei koskaan ole pörröinen tai villava.

### Turkin hoito

Turkkia huolletaan säännöllisellä harjaamisella, sekä nyppimällä kuollut karva pois. Koiran turkki on yksilöllinen, mutta yleensä turkki nypitään kahdesti vuodessa. Turkkia ei saa leikata, kuin korkeintaan tassuista ja leuan alta. Turkin karkeus katoaa, mikäli sitä käsitellään saksilla tai koneella.

## Luonne ja käyttäytyminen

Bretagnenbassetti on vilkas, metsästysviettinen, herkkä ja toisinaan vahvaluonteinen. Rotu on kuitenkin osoittautunut myös erinomaiseksi kotikoiraksi. Rodulla on saavutettu hyviä tuloksia verijälkikokeissa. Vapaana pitäminen saattaa metsästysvietin vuoksi olla vaikeaa. Rotu tarvitsee vilkkautensa vuoksi paljon aktivointia. Bretagnenbassetti oppii helposti uusia asioita ja yrittää parhaansa miellyttääkseen isäntäänsä. Se sopii hyvin agilityyn, näyttelyihin ja metsästys- tai verijälkikilpailuihin.

## Alkuperä

Rotu on kotoisin Ranskasta, Bretagnen alueelta, missä karkeakarvaisia koiria on käytetty ajureina metsästyksessä tiheikköisissä ja kallioisissa metsissä. Vallankumouksen jälkeen rotu miltei hävisi. Suuremmasta grand fauve de bretagnesta kehitettiin pienikokoisempi rotu risteyttämällä siihen karkeakarvaisia mäyräkoiria, beagleja sekä mahdollisesti myös terrierejä. Uusi rotu soveltui paremmin hitaammalla vauhdilla ajamiseen sekä metsästykseen pienemmillä alueilla. Suomeen rotu tuli 1980-luvulla, ja nykyinen kanta käsittää noin 900 yksilöä.

## Lähteet

*Tapio Eerola: *Suomen koirarodut*. Tammi 1997.
* Suomen Bassetkerho ry 
*Bretagnenbassetin rotumääritelmä (Suomen Kennelliitto, pdf)

### Viitteet
Anna Hagman

**Anna Josefina Hagman** (27. joulukuuta 1895 – 18. huhtikuuta 2006) oli Suomen vanhin asukas ja kaikkien aikojen kymmenenneksi pisimpään elänyt suomalainen, jonka elinaika on pystytty varmasti osoittamaan.

Anna Hagman syntyi Saltvikin Vassbölen kylässä Ahvenanmaalla. Hänen vanhempansa olivat Magnus Robert Nordström (s. 14. joulukuuta 1859 Åsgårda, Saltvik) ja Albertina Josefina Öhman (s. 2. marraskuuta 1864 Vassböle, Saltvik). Hagman asui kotonaan Vassbölessä satavuotiaaksi asti ja vietti viimeiset elinvuotensa Sunnanbergin hoitokodissa Saltvikissa. Hänestä tuli Suomen vanhin elossa oleva asukas 31. joulukuuta 2005, jolloin Hilda Häkkinen kuoli Töysässä 111-vuotiaana. Hagman kuoli 18. huhtikuuta 2006 Saltvikissa 110-vuotiaana ja oli Suomen vanhin elossa oleva asukas 108 päivän ajan. Hagmanin kuoltua Suomen vanhin ihminen oli Pöytyällä asunut Elsa Vilhelmiina Tilkanen, joka syntyi 26. syyskuuta 1896.

## Lähteet
Intensiteetti

**Intensiteetti** on fysiikassa suure, joka ilmoittaa kuinka paljon energiaa siirtyy pinta-alayksikön läpi aikayksikössä. Intensiteetin SI-yksikkö on watti neliömetriä kohden (W/m²). Intensiteettisuuretta käytetään usein aaltojen yhteydessä, jos halutaan kuvata pinnan läpäisevän aallon kuljettama energiamäärä sekunnissa.

Intensiteetti I voidaan ilmaista alla olevan yhtälön muodossa:

:I=\frac{P}{A},

missä P on teho ja A pinta-ala.

## Äänen intensiteetti

Äänen intensiteetti \vec{I}(t) ajanhetkellä t (äänen teho pinta-alayksikköä kohti) voidaan määritellä hiukkasnopeuden \vec{u} ja äänenpaineen p tulona:

:\vec{I}(t)= p(t)\vec{u}(t).

Hetkellisen intensiteetin sijaan käytännössä useammin tarvitaan varsinaista ääni-intensiteettiä, joka on hetkellisen intensiteetin keskiarvo ajan suhteen:

:\vec{I}=\lim_{T\to\infty}\frac{1}{T}\int_T \vec{I}(t) dt.

### Äänen intensiteettitaso

Heikoin ääni, jonka ihmisen korva havaitsee 1&nbsp;000 Hz:n taajuudella, on intensiteetiltään noin 10-12&nbsp;W/m². Tämä intensiteetin arvo on valittu akustiikassa äänen intensiteettitason vertailuarvoksi, koska se vastaa likimain kuulokynnystä. Voimakkain ääni, jonka ihmisen korva sietää, on intensiteetiltään noin 1&nbsp;W/m². Tämä voimakkain ääni on 1012 kertaa kuulokynnyksen suuruinen. Logaritminen asteikko soveltuu hyvin kuvaamaan näin laajaa voimakkuusaluetta.

Äänen intensiteettitaso L_I desibeleinä määritellään havaittavan intensiteetin I ja intensiteetin vertailuarvon I_0 = 10-12 W/m² suhteen kymmenkantaisen logaritmin avulla seuraavasti:

L_I = 10\log_{10}\left(\frac{I}{I_0}\right).

### Ääni-intensiteetin mittaaminen

Intensiteetin määrittämiseksi tulee tuntea sekä äänenpaine että hiukkasnopeus. Perinteinen mikrofoni mittaa kuitenkin vain äänenpainetta, joten hiukkasnopeuden mittaamiseksi tarvitaan kaksi lähekkäin sijoitettua mikrofonia, joiden havaitseman äänenpaineen vaihe-erosta saadaan hiukkasnopeudelle likiarvo. Mittaamalla intensiteetti äänilähteen ympäriltä voidaan lähteen ääniteho laskea kertomalla intensiteetti mittauspinnan pinta-alalla.

## Lähteet

## Kirjallisuutta
* 
*
Ascension (Coltranen albumi)

**Ascension** on John Coltranen vuonna 1965 julkaistu avantgarde-jazz-levy, joka on edelleen yksi hänen kiistellyimmistä teoksistaan.

28. kesäkuuta 1965 Coltrane ja kymmenen muuta enimmäkseen nuorta kokeilevaa avantgarde-jazzmuusikoa (muun muassa Archie Shepp, Pharoah Sanders, Freddie Hubbard, Marion Brown, ja John Tchicai) levyttivät Rudy Van Gelderin studiolla yhdesät 40 minuuttia pitkästä teoksesta koostuvan *Ascension*-albumin, jonka keskeisin sisältö oli soolojen väliset kollektiiviset keskustelunomaiset improvisaatiojaksot. Sessioiden aikana teoksesta äänitettiin kaksi eri versiota, joista Coltrane myöhemmin valitsi julkaistavan version, mutta pian päättikin pitävänsä toisesta versiosta enemmän ja tuottaja Bob Thiele muuttikin julkaistavan version seuraaviin painoksiin, vaikka esimerkiksi soolojen järjestys ei vastannut levynkansiteksteissä kuvattuja. Ainoana merkkinä äänityksen vaihtumisesta on pieni levyn etiketin viereen kaiverrettu *Edition II* teksti.  

Levystä ei tullut yhtä suosittua kuin *A Love Supremesta*, vaikka esimerkiksi Jefferson Airplanen Grace Slick kuvasi sitä *”jonkinlaiseksi happotripiksi”*.  Myös kriitikkojen vastaanotto oli ristiriitainen: Down Beat -lehden kriitikko Bill Mathieu sanoi *"levyn olevan ehkä vaikuttavinta ihmisääntä, jota on koskaan nauhoitettu"*, mutta toisaalta *Hifi/Stereo*-lehden Joe Goldberg kirjoitti *Meditations* levyn arvostelussa, että *"Ascension-levyn ja tämä jälkeen en voi enää tulla revityksi ja raavituksi.. Minusta tuntuu, että kimppuuni on villisti hyökätty ja minun täytyy puolustautua olemalla kuuntelematta"*

## Teoksen rakenne

Teos alkaa viiden sävelen teemalla, joka muistuttaa etäisesti A Love Supreme-levyn aloitusta, jonka Coltrane itse soittaa ja jota käytetään useaan otteeseen teoksen aikana. Thielen omaelämäkerran mukaan Coltrane jakoi levytyssession alussa muusikoille nuotteja, mutta noiden nuottien sisältö on jäänyt epäselväksi. Shepp on myöhemmin kertonut yhteissoittojaksojen perustuneen soinnuille, mutta että kyseiset soinnut olivat vapaaehtoisia. *"Laskevassa [[sointukulku|sointukulussa]] oli kuitenkin tonaalinen perusta, kuten h-molli, mutta siihen saattoi päätyä eri teitä."* Useat musiikkitieteilijät ovat todenneen *Ascensionin* perustuvan löyhästi sävelasteikoille, jotka on myös helpompi erottaa tiivistä yhteissoitosta kuin mahdolliset soinnut. Etnomusikologi David Such on tunnistanut teoksesta neljä tällaista sävelasteikkoa: h-mollin, fryygialaisen kirkkosävellajin D:ssä, G-lyydialaisen ja F-fryygialaisen. Yhteissoittojaksoissa Coltrane on ilmeisesti ilmoittanut joko soittamalla tai käsimerkillä milloin sointua ja vastaavasti sävelasteikkoa tuli vaihtaa. Yksittäisissä sooloissa h-molli on yleisimmin käytetty asteikko.

Levyllä soittaneen Marion Brownin mukaan Coltrane oli tarkkaan miettinyt mitä levyllä halusi tehdä, mutta suurin osa varsinaisesta sävellystyöstä tapahtui vasta studiossa: *"Coltrane soitti melodiapätkiä ja sanoi, että kaikkien tuli soittaa tuo pätkä yhteissoittojaksossa. Hän myös ilmoitti että haluaa cresendon ja diminuendon jokaisen soolon lopuksi."*
Ghost in the Machine

**Ghost in the Machine** on vuonna 1981 julkaistu The Policen albumi. Albumin tekoa inspiroi Arthur Koestlerin kirja *The Ghost in the Machine*, josta nimi on peräisin. Albumi oli The Policen ensimmäinen, jossa käytettiin runsaasti kosketinsoittimia ja saksofoneja. Yhtye ei pystynyt päättämään valokuvasta albumin kanteen, joten siihen tehtiin kuva yhtyeen kolmen jäsenen päistä LED-grafiikalla, selvästi toisistaan erottuvilla hiustyyleillä, vasemmalta oikealle Andy Summers, Sting ja Stewart Copeland.

"Invisible Sun" julkaistiin singlenä ennen albumin julkaisua. Se oli menestys Britanniassa, saavuttaen parhaimmillaan listasijoituksen 2, vaikka BBC kielsi videon esittämisen, koska se sisälsi aineistoa joka viittasi Pohjois-Irlannin konfliktiin. Myöhemmin kappale "Every Little Thing She Does Is Magic" saavutti listasijoituksen 1 Britanniassa ja 3 Yhdysvalloissa ja "Spirits in the Material World" pääsi Yhdysvalloissa Top 20:een.

"Every Little Thing She Does Is Magic" - kappaleen demoversio on julkaistu Strontium 90 -kokoonpanon *Police Academy* -albumilla.

Arthur Koestlerin reaktio albumiin on sanottu olleen hiljainen. Hän tunsi kasvavaa rockmusiikin uuden aallon suuntausta vähän. Sting oli nuorena innokas Koestlerin lukija ja myös seuraavaa The Policen albumia, *[[Synchronicity]]ä*, inspiroi Koestlerin tuotanto.

## Kappaleet
#"Spirits in the Material World" (Sting) - 2:59
#"Every Little Thing She Does Is Magic" (Sting) - 4:22
#"Invisible Sun" (Sting) - 3:44
#"Hungry for You (j'aurais toujours faim de toi)" (Sting) - 2:53
#"Demolition Man" (Sting) - 5:57
#"Too Much Information" (Sting) - 3:43
#"Rehumanize Yourself" (Copeland, Sting) - 3:10
#"One World (Not Three)" (Sting) - 4:47
#"Ωmegaman" (Summers) - 2:48 ("Omegaman" joissakin painoksissa)
#"Secret Journey" (Sting) - 3:34
#"Darkness" (Copeland) - 3:14

## Esiintyjät
*Sting - bassokitara, laulu, kosketinsoittimet, saksofoni 
*Stewart Copeland - rummut, laulu
*Andy Summers - kitara, laulu
*Jean Roussel - kosketinsoittimet kappaleissa "Every Little Thing She Does Is Magic", "Spirits in the Material World" ja "Invisible Sun"
Flatwoodsin hirviö

**Flatwoodsin hirviö**, tunnettu myös **Braxtonin piirikunnan hirviönä**, on olio, jonka väitettiin havaitun 12. syyskuuta 1952 Flatwoodsissa Länsi-Virginian osavaltiossa Yhdysvalloissa.

## Tapauksen kuvaus

Tuona iltapäivänä sheriffi Robert Carr ja varasheriffi Burnell Long kutsuttiin tutkimaan palavaa esinettä, jonka nähtiin putoavan taivaalta maahan Flatwoodsissa Elk Riverin lähellä.

Myöhemmin, hämäränkoitossa, neljä jalkapalloa pelaamassa ollutta poikaa näkivät jonkin laskeutuvan Bailey Fisherin talon lähistöllä olevalle kukkulalle. Matkalla kukkulalle poikien seuraan liittyi Kathleen Mayn kaksi poikaa.

Paikan päällä pojat väittivät nähneensä sihisevän, hohtavan noin kolme metriä halkaisijaltaan olevan esineen. Sen vieressä he näkivät leijuvan olennon, jolla oli kirkkaat punaiset kasvot, "pataässän muotoinen pää" ja kirkkaanvihreä vaatetus, joka roikkui laskoksilla vyötäröltä. Olento vaikutti leijuvan hypäyksittäin lapsia kohti. Lapset lähtivät juoksemaan kukkulalta alas Mayn kotiin, josta he soittivat sheriffin toimistoon. Tutkimuksien lopputuloksena pääteltiin, että lapset olivat nähneet meteorin, ja jonkin eläimen, esimerkiksi pesukarhun tai pöllön, silmät olivat pelästyttäneet heidät.

## Julkisuus

Hirviöstä julkaistiin piirroksia useissa sanomalehdissä ja kirjoissa. Tämän kuvan oli piirtänyt *We the People* -tv-ohjelman piirtäjä Mayn kuvauksen perusteella.

## Frank Feschinon kirja

Yhdysvaltalainen Frank Feschino Jr. julkaisi vuonna 2004 352-sivuisen kirjan *The Braxton County Monster: The Cover-Up of the Flatwoods Monster Revealed* (2004), joka väittää kertovansa koko totuuden tapauksesta.

## Lähteet

## Aiheesta muualla

*Tapauksesta kertovan kirjan "The Braxton County Monster" kotisivu
Vaarniemen koulu

**Vaarniemen koulu** on Kaarinassa sijaitseva, vuonna 1989 valmistunut yläasteen koulu. Yläasteella on oppilaita noin 270 ja opettajia 27. Piispanristin koulu ja Vaarniemen koulu yhdistyivät 1.8.2007 ja nimeksi annettiin Piispanlähteen koulu.

## Lähteet
*Vaarniemen koulu, Kaarinan kaupunki
*Piispanristin koulun Koulutiedote 6
Salolampi

**Salolampi** on pohjoisessa Minnesotassa toimiva suomen kielen leirikeskus, jossa järjestetään leiritoimintaa niin lapsille ja nuorille kuin aikuisillekin vuoden ympäri. Suurin osa leiriläisistä on juuriltaan suomalaisia, mutta joukossa on amerikansuomalaisten lisäksi myös muita suomen kielestä ja kulttuurista kiinnostuneita.

Salolampi on osa Concordia Language Villages kielikylien organisaatiota, joka taas toimii Concordia Collegen alaisena. Kielikylien tärkeimpänä opetusmetodina on kielikylpy, mistä johtuen Salolammellakin käytetään mahdollisuuksien mukaan vain suomen kieltä.

## Aiheesta muualla
*Salolampi Foundation
*Concordia Language Villages

## Lähteet
Eskolanmäen koulu

**Eskolanmäen koulu** on yhtenäiskoulu Eskolanmäen kaupunginosassa Kouvolassa. Koulussa opiskelee noin 500 oppilasta. Koulun rehtorina toimii Suvi Rantalainen ja apulaisrehtorina Kirsi Ontronen. Yläkoulussa on mahdollisuus hakeutua luonnontieteiden (Hitech) tai ilmaisutaidon erikoislinjalle. Vuonna 2016 koulussa oli 575 oppilasta. Koulu on yksi Kouvolan suurimmista peruskouluista. Alaluokilla 1-6 on kaksi rinnakkaisluokkaa ja yläluokilla rinnakkaisryhmiä on 4-5. Pienryhmiä on 3-5, 6-7 ja 8-9- luokilla, sekä Kouvolankylän koululla olevat joustavan perusopetuksen ryhmät. 

Kouvolan kaupungin uuden kouluverkkosuunnitelman mukaan Eskolanmäkeen tulee uusi koulurakennus tai nykyistä yksikerroksista rakennusta laajennetaan. Lakkautettavan Vahteron koulun oppilaat siirtyvät samalla uuteen Eskolanmäen yhtenäiskouluun.

## Historia
Koulun rakentaminen oli osa Eskolanmäen alueen rakentamista 1970-luvulla. Eskolanmäen koulu valmistui kahdessa vaiheessa 1977–1978. Ensin valmistui alakoulu nimellä Kankaronmäen ala-aste. Koulun arkkitehtinä toimi Eeva Keppo-Vuolteenaho. Eskolanmäen yläaste oli tyttölyseo ennen peruskouluun siirtymistä. Oppilaita oli aluksi jopa 750 ja opettajia 35. Vuonna 1979 pidettiin lääninhallituksen koulutarkastus, jolloin koulu todettiin erinomaiseksi ja opetusvälineistö erinomaisen hyväksi.

1980-luvulla tietokoneet tulivat kouluun. Niitä käytettiin aluksi tekstinkäsittelyyn ja ohjelmoinnin alkeisiin. Tällöin käytössä olivat tasokurssit, jossa oppilaat jaettiin esimerkiksi kolmen taitotason ryhmiin.

1990-luvulla lama näkyi myös Eskolanmäen koulussa. Opetusryhmien kokoa kasvatettiin ja luokat kävivät ahtaiksi. Tosin uuden opetussuunnitelman ansiosta Eskolanmäen koulussa järjestettiin erilaisia teemapäiviä. Vuonna 1993 perustettiin vanhempainryhmä lisäämään koulun ja vanhempien yhteistyötä. 1990-luvulla alkoivat myös valinnaiskurssit. Vuonna 1995 Eskolanmäen yläaste valittiin vuoden kouluksi. Perustelut valinnalle olivat koulun suuntautuminen ulos yhteiskuntaan sekä raikas uudistusmieli. Samoihin aikoihin aloitettiin Hitech-linja, joka painottaa opiskelussa englantia ja luonnontieteitä. Kankaron ala-asteella oli oma rehtori vuoteen 1998 asti, jolloin nimeksi vaihtui Eskolanmäen ala-aste.

Vuonna 2001 ylä- ja ala-asteet yhdistyivät yhtenäiskouluksi, kun Teija Toppila-Mörsky aloitti rehtorina. Koulussa toimivat nykyään luokat 1-9, sekä esiopetus vuodesta 2013 lähtien.

Vuosina 2009–2010 koulurakennus peruskorjattiin, jonka aikana yläluokat opiskelivat Haanojan haalin hiekkakentälle sijoitetuissa parakeissa ja alaluokat sijoitettiin muun muassa Tornionmäen ja Mansikka-ahon kouluihin. Tällöin vesikaton vuodot ja sisäilmaongelmat korjattiin. Peruskorjauksen yhteydessä myös luokkien opetustekniikka nykyaikaistettiin.

## Kuvia

Tiedosto:Eskolanmäen koulu ala-aste.jpg|Eskolanmäen koulun rakennus alakoulun puolelta.
Tiedosto:Ilmakuva Haanojan Haalista.jpg|Ilmakuva Eskolanmäen koulusta (taka-alalla) ja koulun alueesta 1980-luvulta.


## Lähteet

## Aiheesta muualla
*Koulun kotisivut
Africa (provinssi)

**Africa** (), myöhemmin **Africa vetus** (”Vanha Africa”, ), oli Rooman valtakunnan provinssi, joka sijaitsi Pohjois-Afrikassa ja vastasi osapuilleen nykyisen Tunisian aluetta sekä osaa Libyan rannikosta. Provinssin mukaan sai myöhemmin nimensä koko Afrikan manner.

## Maantiede

African provinssi käsitti alueen Pohjois-Afrikassa Välimeren rannikolla. Sen alue vastasi aiempaa Karthagon valtakunnan aluetta. Nykyisin alue jakautuu Tunisian ja Libyan valtioiden alueille. Provinssin hallinnollinen keskus oli Utica.

### Kaupunkeja

African roomalaisaikaisia kaupunkeja olivat muun muassa:

* Acholla
* Arae Philaenorum
* Assuras
* Cirta
* Clupea
* Curubis
* Girba
* Hadrumetum
* Hippo Diarrhytus
* Hippo Regius
* Karthago (*Carthago*)
* Leptis Magna
* Madaurus eli Madaura
* Neapolis
* Oea
* Ruspina
* Sabratha
* Sicca
* Tacape
* Thamugadi
* Thapsus
* Thelepte
* Theveste
* Utica
* Zama Regia

## Historia

African provinssi perustettiin vuonna 146 eaa. kolmannen puunilaissodan jälkeen, kun Rooma valtasi Karthagon silloiset alueet. Provinssi muodostettiin kyseisistä alueista. Sen johtoon tuli prokonsuli. Keisariajalla Africa luettiin senaatin provinsseihin.

Thapsuksen taistelun jälkeen vuonna 46/45 eaa. provinssin nimeksi tuli *Africa vetus* (”Vanha Africa”), kun sen rinnalle perustettiin Julius Caesarin valtaamasta Numidiasta tehty Africa nova (”Uusi Africa”). Ne yhdistettiin Augustuksen aikana noin vuonna 27 eaa. uudeksi provinssiksi nimeltä Africa proconsularis, johon kuului siis myös Numidia.

Myöhemmän Rooman valtakunnan aikana alueen provinsseissa tapahtui paljon muutoksia. Tärkeimmät provinsseissa tapahtuneet muutokset alueella olivat:

Alue pysyi valtakunnan osana siihen asti, kunnes vandaalit valtasivat ne 400-luvulla. Vuonna 533 keisari Justinianus lähetti sotapäällikkö Belisariuksen valtaamaan Afrikan pohjoisrannikon takaisin valtakunnalle. Tämän jälkeen alueesta muodostui Afrikan eksarkaatti, joka kuului Rooman valtakuntaan aina 600-luvulla tapahtuneisiin muslimien valloituksiin saakka.

## Lähteet

## Aiheesta muualla
Schimmel

**Schimmel** (Wilhelm Schimmel Pianofortefabrik GmbH) on Saksan suurin pianojen, flyygelien ja muiden akustisten kosketinsoittimien valmistaja. Suurin osa tuotteista viedään ulkomaille. Vuodesta 2016 yrityksen pääomistaja on ollut kiinalainen Pearl River -pianoyhtiö.

## Historiaa

Schimmel-pianotehtaan perusti Wilhelm Schimmel vanhempi (1854–1946) Leipzigin lähelle vuonna 1885. Vuonna 1891 tuotanto laajentui tehdasmittakaavaan, ja toinen tehdas samalle seudulle perustettiin 1897. Jo varhain Schimmelistä tuli Sachsen-Weimarin herttuan ja Romanian kuningashuoneen hovihankkija. Ensimmäiseen maailmansotaan mennessä Schimmel oli rakentanut jo noin 10&nbsp;000 pianoa, mutta sitten toiminta vaikeutui. Vuonna 1927 yrityksen otti johtoonsa Wilhelm Arno Schimmel (1898–1961), ja pari vuotta myöhemmin Schimmel fuusioitui muiden pianovalmistajien kanssa osuuskunnaksi nimeltä Deutsche Pianowerke AG (DPW) ja muutti Leipzigista Braunschweigiin. Wilhelm Arno Schimmel lähti vuonna 1931 perustamaan omaa pianotehdastaan, mutta palasi takaisin hänen tehtaansa tuhouduttua pommituksissa 1944 ja jatkoi yrityksen johdossa kuolemaansa vuonna 1961 saakka. Tuolloin tehdas työllisti jo 400 henkeä ja oli valmistanut yli 50&nbsp;000 pianoa. Schimmelin osuus Länsi-Saksassa myydyistä pianoista oli 1960-luvulla noin kolmannes. 1970-luvun alussa Schimmel aloitti yhteistyön ranskalaisen Société Gaveau-Erardin kanssa, jonka pianomerkkejä olivat Gaveau, Erard ja Pleyel.

Schimmelin vähemmistöomistajana 25 prosentin osuudella oli 2000-luvulla joitakin vuosia japanilainen Yamaha. Vuonna 2016 kiinalainen Pearl River -pianoyhtiö osti 90 prosenttia Schimmelin osakkeista.

## Lähteet

## Aiheesta muualla
*Wilhelm Schimmel Pianofortefabrik GmbH